Den Vest-Sjællandske Avis, 1834-06-17
Udtog af en meteorologisk Dagbog Mai 1834. Veiret i denne Maaned var der mærkværdigt, at det saa at sige begyndte med Sommer og endte med Vinter, et usædvanligt Forhold for en Foraarsmaaned; i dens første Halvdeel var Veiret varmt og fugtigt, i dens sidste blev det koldt og tørt. Denne Anomatie var grundet i Vindenes Beskaffenhed; thi de sydlige Vinde især Sydvest, havde Overhaand til den 21de, og de nordlige Vinde i den øvrige Tid. De sydlig Vinde medbragte en Deel klare og skiønne Dage og tillige en mild og overflødig Regn, især der 13de efter en Juli Dags Hede, om Natten en skyllende Tordenregn. Et saadant varmt og fugtigt Veir maatte nødvendigt frembringe den yppigste Vegetation. Rugen skiød høit i Veiret; Græsset voxede paa det frodigste, og uagtet man havde havt et rigeligt Foderaar i Forveien og Foder i Mængde, kom dog en Deel af Qvæget tidligt ud paa Marken. Allerede i Maanedens første Dage stode Kirsebær- og Blommetræerne fulde af Blomster; snart kom de øvrige Træer og en Mængde af Mængde af Bedenes Blomster i Flor, og Naturen blev paa engang iført sin Sommerbragt. Uagtet Veiret var saa godt, Vindene kun svage, og Regnen faldt meest ved roeligt Veir, saa stod dog Veirglasset for det meeste lavt, en Følge af den stærke Electricitet i Luften, og som gav sig tilkiende ved at Fløiet paa enkelte Dage af og til dreiede sig i stille Veir. Under saadanne Phoenomener fornemmes denne Luftens Electricitet af nervesvage Personer; da Blodet drager det electriske Stof til sig, som derpaa irriterer Nerverne. Den 9de trak en stærk, tør og lugtende Taage af og til over Jorden; den tiener gierne til en Lettelse for de samme Personer, og man skulde troe, at dette Stof har samlet sig i den og har udviklet sig af Jorden, den samme Lettelse føles, naar Tordenveiret trækker op og de electriske Udtømmelser have samlet sig i Skyerne. Efterat dette Tordenveir var overstaaet blev Luften tør og klar, men afkiølet indtil den 30te, men den stærke Væde Jorden havde faaet, gav den Kraft til at udholde Tørken; Veirglasset steeg høit derved. Den 21de sprang Vinden om til Norden, og Vinden vedblev at blæse af dette Hiørne til Maanedens Udgang; Luften blev stedse koldere, saa at man tilsidst næsten savnede Kakkelovnsvarmen i Stuerne. Den 25de og 26de reiste sig en vild Storm af Nordost, især mod Middagen, hvilket er gierne Tilfældet ved stærke Østenvinde, og bedækkede Jordbunden i Haverne og Skovene med Blomster, Blade og Grene, det blev derved overmaade koldt. Endelig efterat man havde i 16 Dage havde havt tørt Veir, paa enkelte Vindtaarer, nær, faldt en skyllende Regn om Natten imellem den 29de og 30te, og stærke Regnbyger den 30te og 31te med Nordost og Nordvest. Uagtet disse enkelte ubehagelige Dage, var dog denne Mai Maaned ubeskrivelig delig, værdig til Digternes Sange og de ældre Dages Lovtaler. Naturen blev derved skiønnere, at Oldenborrene udebleve og forskaanede Frugt- og Poppeltræerne, og at den skarpe Nordenstorm itide dræbte Ormene under Stikkelsbærbuskene. - Hvo kan nyde en saadan Maimaaneds Fortryllelser uden at have det tilkommende Livs evige Foraar i sine Tanker; den er den jordiske Knop, som minder om den himmelske Frugt. Vinden blæste i denne Maaned 22 Gange af Vesten, 19 af Sønden, 14 af Norden og 13 af Østen; var for det meste svag paa en to Dages Storm nær, i 6 Dage et fuldkomment Vindstille. Solen lod sig see hver Dag, og kun i 12 Dage var Luften af og til bedækket. History of the British Colonies in Asia. (Af Montgomery Martin, London 1834. Vol. 1.) Dette Værk indeholder en fuldstændig Historie og Beskrivelse af de Brittiske Colonier i Jndien. Forfatteren skildrer først Tilværten og Fremskridtene af den Brittiske Magt i dette Land, og meddeler derpaa Efterretning om de pensionerede Fyrster, de underkastede og de protegerede Stater og om de tributaire og lehnspligtige Høvdinge.